**201021**

**Еремия. Үшіншісі**

***«Егін орағы аяқталды, жаз бітті, ал біз әлі де құтқарылған жоқпыз!»***

***(Еремия 8:20)***

1984 жылы Фрэнсис Шеффер қайтыс болғанға дейін, ол, қазір «Құдай сөзін зерттеудегі келіспеушілік» деп аталатын, көзқарасын дамытты. Шеффер мәсіхшілердің шынайы сүйіспеншілігі, ешқандай шартсыз, сөзсіз сүйе білуінен көрінеді деген сенімінен ешқашан бас тартқан емес. Дегенмен, ол сонымен қатар, адам сүйетін нәрсесіне қарсы көзқарастарды сүйе алмайды деп сенді.

Шеффер «Құдай сөзін зерттеудегі келіспеушілікті» бірінші болып қалыптастырған жоқ. Осыдан шамамен 2700 жыл бұрын өмір сүрген және «Құдай сөзін зерттеудегі келіспеушілікті» ілім ретінде жасаған адам болды. Ол адамның есімі – Еремия. Бұл адаммен танысқан кезде, оның талғампаз немесе жанжалшыл мінезді адам болмағанын, керісінше, оның сезімтал, зейінді және қамқор, Құдайдың еркін кез-келген жағдайда орындауға тырысатын адам екенін білесіз.

Неліктен Еремия ешқашан аса танымал болған жоқ? Себебі, Тәңір Иеміз де дәл осындай жағдайда болған. Сондықтан, салдары қандай болмасын, Еремия үнемі Құдайдың жағында болды, бірде, ол өз күйін келесідей сипаттады: «Ал «Бұдан былай Оның хабарын есіме алып, Оның атынан сөйлемеймін» десем, онда Жаратқан Иенің сөзі жүрегімде жанып жатқан от сияқты, сүйегімнің ішіне қамалған шоқ іспетті болады. Оны ішімде ұстаудан қатты шаршадым, тіпті ұстай алмаймын да.» (Еремия 20:9) Ол еркін, батыл сөйлейтін, және оның сөздері біреуге ұнамай қалуы мүмкін деп ойламайтын.

Жаратқан Ие Еремияны өз халқына жаршы болуға шақырды. Еремия олардан Құдайға оралуларын сұрады. Адамдар бас тартқан кезде, Еремия олармен не болатынын айтты. Сонда, олар оны жек көріп, қудалап және кемсітіп бастады. Оны түрмеге бірнеше рет қамап, бұғауға салып, тіпті бірде жабысқақ шайырға толы шұңқырға тастап, сол жерде өлуге қалдырған. Бірақ Эфиопиядан келген бір шетелдік, оны ескі шүберектер пен арқанның көмегімен шығарып алды.